CELEX: 62020CN0048
Language: fi
Date: 2020-01-28 00:00:00
Title: Asia C-48/20: Ennakkoratkaisupyyntö, jonka Naczelny Sąd Administracyjny (Puola) on esittänyt 28.1.2020 – UAB P. v. Dyrektor Izby Skarbowej w Białymstoku

8.6.2020   
            
            
               FI
            
            
               Euroopan unionin virallinen lehti
            
            
               C 191/6
            
         
      Ennakkoratkaisupyyntö, jonka Naczelny Sąd Administracyjny (Puola) on esittänyt 28.1.2020 – UAB P. v. Dyrektor Izby Skarbowej w Białymstoku
      (Asia C-48/20)
      (2020/C 191/08)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Naczelny Sąd Administracyjny
      
         Pääasian asianosaiset
      
      
         Valittaja: UAB P.
      
         Vastapuoli: Dyrektor Izby Skarbowej w Białymstoku
      
         Ennakkoratkaisukysymys
      
      Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 203 artiklaa ja suhteellisuusperiaatetta tulkittava siten, että ne ovat esteenä sille, että pääasiassa kyseessä olevan kaltaisessa tilanteessa sovelletaan tavaroista ja palveluista kannettavasta verosta 11.3.2004 annetun lain (2) 108 §:n 1 momentin kaltaista kansallisen oikeuden säännöstä vilpittömässä mielessä olevan verovelvollisen laatimiin laskuihin, joissa mainitaan perusteettomasti arvonlisävero, jos
      
                  —
               
               
                  verovelvollisen toiminta ei liittynyt veropetokseen vaan johtui liiketoimeen osallistuvien osapuolten tekemästä oikeussääntöjen virheellisestä tulkinnasta, joka nojasi tältä osin veroviranomaisten esittämään säännösten tulkintaan ja yleiseen käytäntöön liiketoimen suorittamishetkellä, kun oletetaan virheellisesti, että laskun antaja suorittaa tavaroiden luovutuksia, vaikka tosiasiallisesti hän suorittaa arvonlisäverosta vapautettua rahoitusvälityspalvelua, ja
               
            
                  —
               
               
                  perusteettomasti mainitun arvonlisäveron sisältävän laskun saajalla olisi oikeus vaatia veron palauttamista, jos hänelle tavaroiden luovutuksen tosiasiallisesti suorittava verovelvollinen laskuttaisi liiketoimesta sääntöjenmukaisesti?
               
            
         (1)  EUVL 2006, L 347, s. 1.
      
         (2)  Ustawa o podatku od towarów i usług; Dz. U., 2011, nro 177, järjestysnumero 1054 muutoksineen.